FN พุ่งกระฉูด 13% คาดเก็งกำไรช่วงสั้นหลังหุ้นเป็นขาลงมานาน-ได้ประโยชน์มาตรการรัฐหนุน
FN พุ่งกระฉูด 13% คาดเก็งกำไรช่วงสั้นหลังหุ้นเป็นขาลงมานาน-ได้ประโยชน์มาตรการรัฐหนุน โดย ณ เวลา 11.29 น. อยู่ที่ระดับ 1.64 บาท บวก 0.19 บาท หรือ 13.10% ด้วยมูลค่าซื้อขาย 8.73 ล้านบาท 
10 ม.ค. 2562

ผู้สื่อข่าวรายงานว่า บริษัท เอฟเอ็น แฟคตอรี่ เอ๊าท์เลท จำกัด (มหาชน) หรือ FN ณ เวลา 11.29 น. อยู่ที่ระดับ 1.64 บาท บวก 0.19 บาท หรือ 13.10% ด้วยมูลค่าซื้อขาย 8.73 ล้านบาท คาดเก็งกำไรช่วงสั้นหลังราคาลงมาลึก และคาดได้รับผลดีจากมาตรการภาครัฐหนุนในช่วงที่ผ่านมา

ด้านบล.ดีบีเอส วิคเคอร์ส ระบุในบทวิเคราะห์ว่า รัฐออกมาตรการกระตุ้นกว่า 1 แสนล้านบาท รัฐบาลอัดฉีดผู้มีรายได้น้อยกระตุ้นการบริโภคในประเทศเมื่อวันที่ 20 พ.ย.61 เห็นชอบมาตรการช่วยเหลือผู้มีรายได้น้อยที่ถือบัตรสวัสดิการแห่งรัฐวงเงินกว่า 1 แสนล้านบาท หวังช่วยเศรษฐกิจปีนี้เติบโตขึ้น 0.07%
นอกจากนั้นยังพิจารณามาตรการช็อปช่วยชาติโดยจะกำหนดสินค้าเฉพาะบางรายการเข้าร่วม เช่น การซื้อยางรถยนต์, การส่งเสริมการอ่าน โดยสามารถนำมาลดหย่อนภาษีได้
ความเห็น DBSVTH นับเป็นบวกกับกลุ่มค้าปลีก &amp; อาหาร &amp; ผลิตภัณฑ์ความงาม ที่จำหน่ายสินค้าราคาไม่สูง โดยบจ.ที่ได้ประโยชน์หลักๆ ได้แก่ CPALL, BJC, COM7, JMART, MC, FN, SYNEX, MINT, ERW, MM, BEAUTY, KAMART เป็นต้น